Legislatívne uznesenie Európskeho parlamentu o návrhu nariadenia Rady, ktorým sa mení a dopĺňa nariadenie (EHS) č. 1365/75 o zriadení Európskej nadácie pre zlepšovanie životných a pracovných podmienok (KOM(2004)0057 - C6-0040/2004 - 2004/0026(CNS))



Úradný vestník 045 E , 23/02/2006 S. 0087 - 0092



P6_TA(2005)0146 Európska nadácia pre zlepšovanie životných a pracovných podmienok * Legislatívne uznesenie Európskeho parlamentu o návrhu nariadenia Rady, ktorým sa mení a dopĺňa nariadenie (EHS) č. 1365/75 o zriadení Európskej nadácie pre zlepšovanie životných a pracovných podmienok (KOM(2004)0057 — C6-0040/2004 — 2004/0026(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0057) [1], - so zreteľom na článok 308 Zmluvy o ES, v súlade s ktorým Rada konzultovala s Parlamentom (C6-0040/2004), - so zreteľom na článok 51 rokovacieho poriadku, - so zreteľom na správu Výboru pre zamestnanosť a sociálne veci (A6-0091/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúcim spôsobom zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak mieni podstatným spôsobom pozmeniť návrh Komisie; 5. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 ODÔVODNENIE 8 A (nové) | (8a) Je potrebné zabezpečiť štruktúrované zapojenie nadácie do občianskej spoločnosti a najmä do mimovládnych organizácií, ktoré aktívne pôsobia v sociálnej oblasti. | Pozmeňujúci a doplňujúci návrh 2 ODÔVODNENIE 11 (11) Podľa článku 3 zmluvy sa Spoločenstvo zameriava vo všetkých svojich činnostiach na potláčanie diskriminácie a na podporu rovnosti mužov a žien. Preto je vhodné prijať ustanovenie na podporu vyváženého zastúpenia mužov a žien v zložení rady. | (11) Podľa článku 3 zmluvy sa Spoločenstvo zameriava vo všetkých svojich činnostiach na potláčanie diskriminácie a na podporu rovnosti mužov a žien. Preto je vhodné prijať ustanovenie na podporu vyváženého zastúpenia mužov a žien v zložení riadiacich a správnych orgánov nadácie. | Pozmeňujúci a doplňujúci návrh 3 ODÔVODNENIE 13 (13) Nadácia je jedinou agentúrou Spoločenstva so svojím vlastným služobným poriadkom. So zreteľom na plánované nadobudnutie účinnosti novelizovaného služobného poriadku Európskych spoločenstiev v roku 2004 je vhodné odstrániť túto nezhodu a prispôsobiť ustanovenia týkajúce sa pracovníkov nadácie. Nariadenie Rady (ESUO, EHS, EURATOM) č. 1860/76, ktoré ustanovuje podmienky zamestnania pracovníkov Európskej nadácie pre zlepšovanie životných a pracovných podmienok [2], by malo naďalej platiť pre pracovníkov nadácie, ktorí boli zamestnaní podľa pravidiel tohto nariadenia. | (13) Je vhodné, aby sa s pracovníkmi nadácie, ktorá je jedinou agentúrou Spoločenstva so svojím vlastným služobným poriadkom, zaobchádzalo rovnakým spôsobom ako s ostatnými úradníkmi a inými zamestnancami Spoločenstiev zamestnaných na základe zmluvy, a aby mali nárok na rovnaké výhody aké určuje nový Služobný poriadok Európskych spoločenstiev, a aby boli zároveň rešpektované získané práva, najmä pokiaľ ide o kariérny postup a nárok na dôchodok. Výhodou zabezpečenia zahrnutia súčasných a budúcich pracovníkov do rozsahu pôsobnosti služobného poriadku Európskych spoločenstiev bude harmonizácia a účinnosť a toto zahrnutie by nemalo ovplyvniť náklady. | Pozmeňujúci a doplňujúci návrh 4 ČLÁNOK 1 PÍSMENO 1 A (nové)Článok 3 odsek 2 a (nový) (nariadenie (EHS) č. 1365/75) | (1a)Do článku 3 sa vkladá tento odsek 2a:"2a. V rámci plnenia svojho mandátu podporí nadácia svoje styky s mimovládnymi organizáciami pôsobiacimi v sociálnej oblasti s cieľom zabezpečiť ich štruktúrovanú účasť na jej práci." | Pozmeňujúci a doplňujúci návrh 5 ČLÁNOK 1 BOD 2Článok 5 úvodná veta (nariadenie (EHS) č. 1365/75) Nadáciu tvorí: | Riadiace a správne orgány nadácie tvoria: | Pozmeňujúci a doplňujúci návrh 6 ČLÁNOK 1 BOD 3Článok 6 odsek 2 (nariadenie (EHS) č. 1365/75) 2. Členov uvedených v ods. 1 písm. a), b) a c) vymenúva Rada podľa zásady jeden člen za každý členský štát a za každú uvedenú kategóriu. Rada zároveň, za rovnakých podmienok ako pri vymenovaní členov, vymenuje náhradníka, ktorý sa na stretnutiach riadiacej rady zúčastňuje v prípade neprítomnosti jej člena. | 2. Členov uvedených v ods. 1 písm. a), b) a c) menuje Rada na základe zoznamu kandidátov, predloženého členskými štátmi a zamestnávateľskými a zamestnaneckými organizáciami každého členského štátu. Rada zároveň, za rovnakých podmienok ako pri menovaní členov, vymenuje náhradníka, ktorý sa zúčastňuje na poradách riadiacej rady v prípade neprítomnosti jej člena. | Komisia vymenúva členov a náhradníkov, ktorí ju zastupujú. | Komisia menuje členov a náhradníkov, ktorí ju zastupujú. | Pri predložení zoznamov kandidátov sa členské štáty, zamestnávateľské organizácie a zamestnanecké organizácie usilujú zabezpečiť vyrovnané zastúpenie mužov a žien v zložení riadiacej rady. | Pri predložení zoznamov kandidátov sa členské štáty, Komisia, zamestnávateľské a zamestnanecké organizácie usilujú zabezpečiť vyrovnané zastúpenie mužov a žien v zložení riadiacej rady. Vyrovnané zastúpenie mužov a žien bude vo všeobecnosti zaručené v orgánoch uvedených v článku 5. | | Každá skupina, ktorá navrhne viac ako jedného kandidáta, zabezpečí pri tejto nominácii vyrovnané zastúpenie mužov a žien. | Zoznam členov riadiacej rady Rada uverejní v Úradnom vestníku Európskej únie. | Zoznam členov riadiacej rady a predsedníctva Rada uverejní v Úradnom vestníku Európskej únie a nadácia na svojej internetovej stránke. | Pozmeňujúci a doplňujúci návrh 7 ČLÁNOK 1 BOD 3Článok 6 odsek 4 (nariadenie (EHS) č. 1365/75) 4. Riadiaca rada zvolí svojho predsedu a troch podpredsedov spomedzi zástupcov troch skupín uvedených v odseku 7 a Komisie a ich funkčné obdobie je jeden rok, pričom ho možno predĺžiť. | 4. Riadiaca rada zvolí svojho predsedu a troch podpredsedov, a to jedného z každej z troch skupín uvedených v odseku 7 a jedného spomedzi zástupcov Komisie, na funkčné obdobie jedného roka, ktoré je obnoviteľné. | Pozmeňujúci a doplňujúci návrh 8 ČLÁNOK 1 BOD 3Článok 6 odsek 6 (nariadenie (EHS) č. 1365/75) 6. Rozhodnutia riadiacej rady sa prijímajú absolútnou väčšinou jej členov. | 6. Rozhodnutia riadiacej rady sa prijímajú na základe absolútnej väčšiny jej členov. Každý člen má jeden hlas. | Pozmeňujúci a doplňujúci návrh 9 ČLÁNOK 1 BOD 3Článok 6 odsek 8 (nariadenie (EHS) č. 1365/75) 8. Riadiaca rada vytvorí predsedníctvo. Predsedníctvo sa skladá z predsedu a troch podpredsedov riadiacej rady, jedného koordinátora za každú skupinu podľa odseku 7 a jedného ďalšieho zástupcu Komisie. | 8. Riadiaca rada zriadi predsedníctvo, ktoré má 11 členov. Predsedníctvo sa skladá z predsedu a troch podpredsedov riadiacej rady, jedného koordinátora pre každú skupinu, ako je uvedené v odseku 7 a jedného ďalšieho zástupcu z každej skupiny a Komisie. Každá skupina môže menovať až troch náhradníkov, ktorí sa budú zúčastňovať na schôdzach predsedníctva v prípade neprítomnosti jeho riadnych členov. | Pozmeňujúci a doplňujúci návrh 10 ČLÁNOK 1 BOD 3Článok 6 odsek 9 (nariadenie (EHS) č. 1365/75) 9. Riadiaca rada prijíma ročný plán zasadaní predsedníctva. Predseda na žiadosť jeho členov zvoláva ďalšie zasadania predsedníctva. | 9. Riadiaca rada rozhoduje o počte zasadaní predsedníctva za rok. Predseda predsedníctva zvoláva na žiadosť jeho členov ďalšie zasadania. | Pozmeňujúci a doplňujúci návrh 11 ČLÁNOK 1 BOD 3Článok 6 odsek 10 a (nový) (nariadenie (EHS) č. 1365/75) | 10a. Riadiaca rada je v celom rozsahu a včas informovaná o činnosti a rozhodnutiach predsedníctva. | Pozmeňujúci a doplňujúci návrh 12 ČLÁNOK 1 BOD 4 PÍSMENO (A)Článok 7 odsek 1 (nariadenie (EHS) č. 1365/75) 1. Riadiaca rada riadi nadáciu a vypracúva pre ňu usmernenia. Riadiaca rada prijíma pracovný program na základe návrhu, ktorý predkladá riaditeľ, a po dohode s Komisiou. | 1. Riadiaca rada určí strategické ciele nadácie. Na základe návrhu, ktorý vypracuje riaditeľ, ako je uvedené v článku 5, prijme Riadiaca rada najmä rozpočet, štvorročný priebežný program a ročný program. | Pozmeňujúci a doplňujúci návrh 13 ČLÁNOK 1 BOD 4 PÍSMENO (A A) (nové)Článok 7 odsek 2 (nariadenie (EHS) č. 1365/75) | (aa)Odsek 2 sa nahrádza takto:"2. Po doručení stanoviska Komisie prijme riadiaca rada svoj rokovací poriadok, ktorý stanoví praktické kroky pre jej činnosť. Rokovací poriadok sa na informačné účely postúpi Európskemu parlamentu a Rade. V lehote troch mesiacov od postúpenia rokovacieho poriadku Rade môže Rada jednoduchou väčšinou tento rokovací poriadok zmeniť." | Pozmeňujúci a doplňujúci návrh 14 ČLÁNOK 1 BOD 4 PÍSMENO (B)Článok 7 odsek 4 (nariadenie (EHS) č. 1365/75) 4. Bez toho, aby boli dotknuté povinnosti riaditeľa ustanovené v článkoch 8 a 9, predsedníctvo na základe právomocí udelených riadiacou radou prijme všetky opatrenia, ktoré sú nevyhnutné na riadenie nadácie v období medzi zasadaniami riadiacej rady, okrem opatrení uvedených v článkoch 12 a 15. | 4. Bez toho, aby boli dotknuté povinnosti riaditeľa ustanovené v článkoch 8 a 9, predsedníctvo na základe právomocí delegovaných riadiacou radou monitoruje vykonávanie rozhodnutí riadiacej rady a prijme všetky opatrenia, ktoré sú nevyhnutné na riadne riadenie nadácie v období medzi poradami riadiacej rady. Riadiaca rada nesmie delegovať na predsedníctvo právomoci uvedené v článkoch 12 a 15. | Pozmeňujúci a doplňujúci návrh 15 ČLÁNOK 1 BOD 5Článok 9 odsek 1 (nariadenie (EHS) č. 1365/75) 1. Za riadenie nadácie je zodpovedný riaditeľ, ktorý implementuje rozhodnutia riadiacej rady a predsedníctva. Je zákonným zástupcom nadácie. | 1. Za riadenie nadácie, ako aj za vykonávanie rozhodnutí a programov prijatých riadiacou radou a predsedníctvom, je zodpovedný riaditeľ. Riaditeľ zastupuje nadáciu navonok a rozhoduje o zamestnaneckých otázkach v súvislosti s článkom 17. | Pozmeňujúci a doplňujúci návrh 16 ČLÁNOK 1 BOD 5Článok 10 (nariadenie (EHS) č. 1365/75) Riadiaca rada má na návrh riaditeľa možnosť požiadať o stanovisko nezávislých odborníkov k osobitným otázkam vo vzťahu k ročnému pracovnému programu. | Na základe návrhu riaditeľa má riadiaca rada možnosť vybrať nezávislých odborníkov a požiadať ich o stanovisko k osobitným otázkam týkajúcim sa štvorročného priebežného programu a ročného pracovného programu. | Pozmeňujúci a doplňujúci návrh 17 a 21 ČLÁNOK 1 BOD 7Článok 12 odsek 1 pododsek 2 (nariadenie (EHS) č. 1365/75) (7)V článku 12 ods. 1 sa druhý pododsek nahrádza takto: | (7)V článku 12 odsek 1 sa prvý a druhý pododsek nahrádza takto: | | 1. "Riaditeľ zostaví každý rok do 1. júla ročný pracovný program na základe usmernení uvedených v článku 7. Ročný pracovný program bude súčasťou štvorročného priebežného programu. Projekty v ročnom pracovnom programe budú doplnené odhadom nevyhnutných výdavkov." | "Pri tvorbe návrhu programu riaditeľ zohľadní stanoviská orgánov Spoločenstva a Európskeho hospodárskeho a sociálneho výboru." | "Pri zostavovaní programov riaditeľ zohľadní stanoviská orgánov Spoločenstva, Výboru regiónov a Európskeho hospodárskeho a sociálneho výboru." | Pozmeňujúci a doplňujúci návrh 18 ČLÁNOK 1 BOD 7 A (nový)Článok 12 odsek 2 (nariadenie (EHS) č. 1365/75) | (7a)Článok 12 odsek 2 sa nahrádza takto:2. "Riaditeľ predkladá programy na účely schválenia riadiacej rade." | Pozmeňujúci a doplňujúci návrh 19 ČLÁNOK 1 BOD 8Článok 17 (nariadenie (EHS) č. 1365/75) 1. Na pracovníkov nadácie, zamestnaných po [dni nadobudnutia účinnosti tohto nariadenia], sa vzťahuje Služobný poriadok platný pre úradníkov Európskych spoločenstiev alebo prípadne Podmienky zamestnávania ostatných zamestnancov Európskych spoločenstiev. Pokiaľ ide o pracovníkov, nadácia vykonáva právomoci udelené orgánu, ktorý ich vymenoval, alebo prípadne orgánu, ktorý s nimi uzavrel zmluvu. | 1. Na pracovníkov nadácie, zamestnaných po [dni nadobudnutia účinnosti tohto nariadenia] sa vzťahuje služobný poriadok platný pre úradníkov Európskych spoločenstiev alebo prípadne Podmienky zamestnávania ostatných zamestnancov Európskych spoločenstiev (CEOS). Uplatní sa oddiel 2 prílohy XIII Služobného poriadku. | | 1a. Na všetkých pracovníkov, prijatých do zamestnania podľa nariadenia (ESUO, EHS, Euratom) č. 1860/76 z 29. júna 1976, ktoré stanovuje podmienky zamestnania zamestnancov Európskej nadácie pre zlepšovanie životných a pracovných podmienok [3] pred (dátum nadobudnutia účinnosti tohto nariadenia) sa bude vzťahovať Služobný poriadok platný pre úradníkov Európskych spoločenstiev. Od uvedeného dátumu sa na nich budú vzťahovať ustanovenia oddielu 1, 3 a 4, s výnimkou článku 22 ods. 2, prílohy XIII Služobného poriadku. Pracovníci budú mať právo tiež ukončiť svoje súčasné zmluvy v uvedený deň bez povinnosti dodržať výpovednú dobu predpokladanú v článku 45 nariadenia (ESUO, EHS, Euratom) č. 1860/76. Na účely odstupného pri ukončení zmluvy a výhod v nezamestnanosti, bude takéto ukončenie zmluvy považované za krok zo strany nadácie. | | 1b. Pokiaľ ide o pracovníkov, nadácia vykonáva právomoci udelené orgánu, ktorý ich vymenoval, alebo orgánu oprávneného uzatvárať zmluvy. | 2. Riadiaca rada po dohode s Komisiou prijme príslušné vykonávacie predpisy. | 2. Riadiaca rada po dohode s Komisiou prijme príslušné vykonávacie predpisy. | Pozmeňujúci a doplňujúci návrh 20 ČLÁNOK 2 Článok 2 Nariadenie (ESUO, EHS, EURATOM) č. 1860/76 naďalej platí pre tých pracovníkov Európskej nadácie na zlepšenie životných a pracovných podmienok, ktorí boli zamestnaní v zmysle ustanovení tohto nariadenia. | vypúšťa sa | [1] Zatiaľ neuverejnený v úradnom vestníku. [2] Ú. v. ES L 214, 6.8.1976, s. 24. [3] Ú. v. ES L 214, 6.8.1976, s. 24. Nariadenie naposledy zmenené a doplnené nariadením (ESUO, EHS, Euratom) č. 680/87 (Ú. v. ES L 72, 14.3.1987, s. 15). --------------------------------------------------